**Пән:** Өзін – өзі тану

**Мектебі: Бектау орта мектебі**

**Күні:08.02.2018ж**

**№:** 22

**Мұғалімі:**

**Сыныбы:** 10

**Оқушылардың саны:**

**Тақырыбы:** Жарасымды қарым - қатынас

**Құндылығы:** Сүйіспеншілік

**Қасиеттері:** Жақсы көру, жомарттық, ізгілік.

|  |  |
| --- | --- |
| ***Мақсаты:*** Оқушыларды жарасымды қарым-қатынасты сүйіспеншілікпен қабылдап, бағалай білуге үйрету.***Міндеттері:*** 1. **Білімділік:** Оқушыларға өздерін және айналасындағы адамдарды жақсы көруді үйрету.
2. **Дамытушылық:** Оқушылардағы жомарттық қасиеттерін дамыту.
3. **Тәрбиелік:** Оқушыларды ізгілікке тәрбиелеу.
 | ***Ресурстар:****(материалдар, дереккөздер)*1.bilim-all.kz2.http://sabaq.kz |
| **Сабақтың барысы:**1. **Ұйымдастыру кезеңі.**

5 Т – ережесі:* 1. Тәртіп.
	2. Талап.
	3. Тыныштық.
	4. Тазалық.
	5. Татулық. Балалар ережені есімізге түсіріп, сыныптың тәртібін сақтап, оқып - білуге талаптанып, тыныштықты орнатып, тазалықты сақтап, бүгінгі күнімізді татулықпен өткізейік.

 **Тыныштық сәті**. «Нұрға бөлену». Ыңғайланып отырыңыздар, денелеріңізді түзу ұстаңыздар. Аяқ - қолыңызды айқастырмаңыз, қолыңызды тізеге немесе үстелге қоюға болады. Көздеріңізді жұмуларыңызды өтінемін.Елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын таза, әсем гүл сіздің әр ойыңызды, әр сезіміңізді, эмоцияңызды тілек қалауыңызды шайып, жүрегіңіздің қауызын ашты.Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Ой мен осы нұрды қолдарыңызға түсіріңіз. Сіздің қолдарыңыз нұрға бөленіп, сәуле шашуда. Қолымыз тек жақсы, тек ізгі істерді істейді және баршаға көмектеседі. Нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды.Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға ба ғыттаңыз, құлақтарыңыз тек жақсы сөз бен әсем әуенді ғана естиді. Нұр көзімізге де жетті. Көзіміз тек жақсыға қарап, бәрінен жақсы лықты ғана көреді. Сіздің басыңыз түгелдей нұрға бөленіп, басыңыз ға тек ізгі, сәулелі ой келеді.Нұр бірте - бірте қарқындап және шұғылана бастайды, сіздің денеңіз ден шығып, жан - жағыңызға сәуле шашады. Осы нұрды туысқанда рыңызға, мұғалімдеріңізге, достарыңызға, таныстарыңызға бағытта ңыз. Нұрды уақытша түсініспей, ренжісіп жүрген адамдарға да бағыттаңыз. Олардың да жүрегі нұрға толсын.Осы нұр бүкіл әлемге: барлық адамдарға, жан - жануарларға, өсім діктерге, тірі жанға таралсын... Ғаламның барлық түкпір - түкпіріне нұр бағыттаңыз. Ойша айтыңыз: «Мен нұрлымын... Нұр менің ішім де... Мен Нұрмын»Осындай Нұр, Махаббат және Тыныштық күйінде отыра тұрыңыз...Енді осы Нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз.Жаймен көзіңізді ашуға болады. Рахмет!1. **Үй тапсырмасын тексеру.**

1. №21 – сабақ. Жұмыс дәптеріндегі 2 – тапсырманы орындау.2. Келесі сабақ. №22, С.Ақатай мәтінін оқып келу.**Сұрақтар:**1. «Ізгіліктің басы **–** үлкенді сыйлаудан басталады» дегенді қалай түсінесіңдер?
2. Қазақ ұғымында үлкенді сыйламау адамгершілікке жатпайды, ол қылмыспен тең деген сөзбен келісесіңдер ма?
3. Әңгімеден не түсіндіңіз?
 |  |
| 1. **Сабақтың дәйексөзі.**

(Оқушыларға үш рет айтқызып, дәптерлеріне жаздырту) *«Адам өміріндегі ең тамаша нәрсе – оның басқа адамдармен қарым-қатынасы»*  **Халық даналығы.****Сұрақтар:** - Жарасымды қарым-қатынас дегенді қалай түсінесіз?- Кез келген адаммен қарым-қатынас жасау үшін адамға қандай қасиет керек?*
 |  |
| 1. **Оқиға айту (Мұғалім сыйы).**

**Сабыр суы**Бір адамның басынан мынадай оқиға өтіпті. Ол сол ауылдың ақсақалына жылап келіп, шағым айтады: маған әрдайым көршілерім тиіседі, біздер ұрысып қала береміз. Көршілермен сөйлесуден қалдым. Мен әбден шаршап, өзіңізден ақыл-кеңес, көмек сұрап келіп отырмын.– Не амал етсем екен? Ақсақал ойланып отырып, келген адамға бірнеше сұрақ қояды. Содан соң бір құты су береді. «Осы су саған көмектесуі тиіс,– дейді. Күнде көршілерің жұмыстан келген кезде осы суды ұрттап ал. Бірақ оны бірден жұтып жібермей, аузыңда біраз уақыт ұстауың керек».Арада бірталай уақыт өткенде, әлгі адам ақсақалғатағы жылап келеді. «Сірә, бірдеңе қосып берген болсаңыз керек, Сіз берген судың көмегі тиген еді. Мен деген көршілеріммен жақсы қарым-қатынас орнатып қалған едім. Бәрі де жақсы болып келе жатыр еді. Менің көңілім көтеріліп, тыныштығым орнап қалған еді. Бірақ ол су таусылып қалды. Таусылғалы бері көршілерім баяғы «жырын» қайта бастады. Менің ішкі тыныштығым бұзылды. Сіздің көмегіңізсіз болмайтын болды» – деп, тағы да су беруін сұрайды. Сонда ақсақал күліп: «Айналайын, ол судың басқа ешқандай қасиеті жоқ, күнде өзің пайдаланып жүрген, кәдімгі су. Оның саған көмегі – көршілерің жұмыстан шаршап келген кезде не болса соны айтуға аузыңның бос болмағаны, үндемей қарсы алуға мәжбүр болғаның. Ендеше, өзіңді-өзің қолға алып, шыдамдылыққа, сабырлылыққа үйренсең, өзіңді-өзің тізгіндей алсаң, бұл жағдайда саған басқаның көмегі керек еместігін түсінген шығарсың», – дейді.**Сұрақтар:** * 1. Әңгімеде адамдар арасындағы қандай қарым-қатынас суреттелген?
	2. Ақсақал неліктен суды бірден жұтып жібермей, аузыңда біраз уақыт ұстауың керек, – деп айтты?
	3. Неліктен көршінің тыныштығы бұзылып, мазасыздана берді?
	4. Сабырлы адам деп қандай адамдарды айтуға болады?
	5. Сен осындай жағдайларға кездескенде өзіңді қалай ұстар едің?
 |  |
| **5. Шығармашылық жұмыс, топпен жұмыс**.1- тапсырма Оқушылар екі топқа бөлінеді. Оқушылар көк және қызыл шарлардың өздеріне ұнағанын алып, шеңбер жасап бір- біріне тілектерін айтады. Сосын таңдаған түстеріне сәйкес топқа бөлінеді.**1 – топ:** Ата-анамен бала арасындағы түсінеспеушілікті шешу жолдары. Рөлдік ойын* **2 – топ:** Мұғаліммен оқушылар арасындағы түсініспеушілікті шешу жолдары. **Рөлдік ойын**

**2 – тапсырма:** Сәйкес келетін тіркестерді тап.Адамның басшысы – ...Жетекшісі – ...Шолушысы – ...Жолдасы – ...Қорғаушысы – ...Сынаушысы – ...Таусылмайтыны - ..., Ең қымбаттысы - ..., Бәрінен ардақтысы - ...,Соның ішінде ең тәттісі - ....* **Қажетті сөздер:** ақыл, талап, ой, кәсіп, мінез, халық, арман, ар сақтау, өмір сүру, сыйластық.
 |  |
| **6. Топпен ән айту.****Ернар Айдар «Ағаларым»**Біз жүрміз бұл кундері күліпте ойнапКей кездерде кетеміз хабарсыз айлапЖүрегіңнен айналдым жүргендерін айТамағыңнан ас өтпей ініңді ойлапЖүрегіңнен айналдым жургендерин айТамағыңнан ас өтпей ініңді ойлапКайырма:Қалай ғана ақтар екем сенімдеріңдіЖурсем екен нұрга бөлеп өмірлеріңдіБайлығым ағаларымАйбыным ағаларымӨздерин корсеттіңдер бакыттың жағалауынАман бол ағаларымСауыттай ағаларымБақ мекен араларынСендерді баға жетпес асылға бағаладымАман бол ағаларым аман бол ағаларымҚанаттыға қақтырмай қорған болдың сенҚұлынтайдай жарыссақ қалған болдың сенҚайда жүрсем уайымдап іздеп келесінАғасы жоқ жандарга арман болдың сенҚайда жүрсем уайымдап іздеп келесінАғасы жоқ жандарға арман болдың сен |  |
| **7. Үй тапсырмасы.**1. №22 - сабақ. Жұмыс дәптеріндегі 3 – тапсырманы орындау.2. Келесі сабақ. №23, Г.Сайынқызының «Күн ұрланған күн» әңгімесін оқу |  |
| **8. Сабақтың қорытынды сәті.****Тыныс алуға зейін қою.** Баяу музыка қойылады.Мұғалім: Сіздерден аяқ-қолыңызды айқастырмай, түзу отыруыңызды өтінемін. Біз қазір тыныс алу жаттығуын жасаймыз. Тыныс алуға зейін қойған кезде, біздің ақылымыз дем алады. Ауаны ішке жұту кезінде тыныштық пен қуаныш қабылдаймыз. Демді сыртқа шығарған кезде өзіміздегі мазасыздықтарды сыртқа шығарамыз.Кәне, дайындалайық, балалар. Көзімізді жұмамыз..., арқамызды тіктейміз..., қолдарыңды тізеге қоюға болады...Д е м а л..... ш ы ғ а р... (жаймен 9-10 рет) немесе 1..............2 [3]. Рахмет!Бүгінгі сабақтан игерген жақсы қасиеттерді есімізге түсіріп, жүрегімізге сақтайық.  |  |

**Тексерілді: Көлбай З**

 

 

 